མཁན་ཆེན་ཁྲོ་རུ་ཚེ་རྣམ་མཆོག་གིས།སྐྱེ་བོ་གང་ཞིག་ཡིན་ནའང་སྐྱེ་བའི་ཉིན་ནས་བཟུང་ཉིན་རེ་བཞིན་ཚེ་ཇེ་ཟད་དུ་སོང་ནས་རྒས་པ་ནི་ཆོས་ཉིད་ཉག་ཅིག་ཡིན་ནའང་།བར་དུ་འབྱུང་བ་རྒུད་པའི་ནད་ཀྱིས་གདུངས་ཏེ་རྒས་མགྱོགས་སུ་འགྲོ་བ་ལས་བསྲིང་བར་བྱ་བ་ནི་འོག་ནས་འབྱུང་བར་གྱུར་པའི་སྨན་སྦྱོར་གྱི་ཆོ་ག་ཚུལ་བཞིན་བསྟེན་ན་ཕན་པར་འགྱུར་བ་བཤད་པར་བྱ་ལ་འདིར་དངོས་སུ་མ་གསུངས་ཀྱང་འདིའི་ཤུགས་སུ་རྟོགས་ལས་ཀྱང་ནད་དྲག་པོས་ཡུན་དུ་མནར་བ་དང་།ལྟོ་གོས་ཀྱིས་འཕོངས་པ།དཀའ་ངལ་གྱིས་མནར་ཏེ་ཟུངས་སྟོབས་ཇེ་ཞན་དུ་སོང་བ་རྣམས་ཀྱིས་ཀྱང་བཅུད་ལེན་འདི་དག་བསྟེན་ན་ཕན་པར་བཤད་དོ།།འདི་ལ་བཅུད་ལེན་གྱི་ཕན་ཡོན་དང་།གནས་དང་།རྟེན་དང་།བྱ་ཐབས་བཞི་ཡོད་པ་ཡིན།